Ροντ Στάιγκερ

Ο Ροντ Στάιγκερ (αγγλικά: Rodney Stephen "Rod" Steiger, 14 Απριλίου 1925 - 9 Ιουλίου 2002) ήταν Αμερικανός ηθοποιός του κινηματογράφου και της τηλεόρασης βραβευμένος με Όσκαρ Α΄ Ανδρικού Ρόλου για την ερμηνεία του στην ταινία Ιστορία ενός εγκλήματος (In the Heat of the Night, 1967). Είναι επίσης γνωστός για τη συμμετοχή του στις ταινίες Το λιμάνι της αγωνίας (On the Waterfront, 1954), Άγγελοι με ματωμένα χέρια (The Big Knife, 1955), Οκλαχόμα (Oklahoma!, 1955), Έπεσαν σκληρά (The Harder They Fall, 1956), Ο Φαντομάς των δυο ηπείρων (Across the Bridge, 1957), Ο ενεχυροδανειστής (The Pawnbroker, 1964), Δόκτωρ Ζιβάγκο (Doctor Zhivago, 1965) και Βατερλώ (Waterloo, 1970). Αξιομνημόνευτες είναι επίσης οι ερμηνείες του στην τηλεοπτική σειρά του 1953 Marty καθώς και στη μίνι σειρά του 1977 Ο Ιησούς από τη Ναζαρέτ (Jesus of Nazareth).

 Πρώτα Χρόνια 
Ο Ροντ Στάιγκερ γεννήθηκε στο Γουεστθάμπτον της Νέας Υόρκης το 1925. Οι γονείς του ήταν οι Λορέιν Ντράιβερ και ο Φρέντερικ ΣτάιγκερRod Steiger Biography, γαλλικής, σκοτσέζικης και γερμανικής καταγωγής. Δεν γνώρισε ποτέ τον πατέρα του, ηθοποιό επιθεώρησης που συμμετείχε, μαζί με τη μητέρα του, σε έναν περιοδεύοντα μουσικοχορευτικό θίασο. Ο Στάιγκερ μεγάλωσε με την αλκοολική του μητέρα και κατά τη διάρκεια του Β΄ Παγκοσμίου Πολέμου, σε ηλικία 16 ετών, κατετάγη στο Ναυτικό των Η.Π.Α. και συμμετείχε στις επιχειρήσεις των αντιτορπιλικών στον Ειρηνικό ΩκεανόObituary: Rod Steiger.

 Καριέρα  
Ο Στάιγκερ εμφανίστηκε σε περισσότερες από 100 ταινίες. Ξεκίνησε την καριέρα του στο χώρο της υποκριτικής με εμφανίσεις στο θέατρο και την τηλεόραση στις αρχές της δεκαετίας του '50. Η εμφάνισή του στην τηλεταινία του 1953 Marty, όπου ερμήνευε το ρόλο του μοναχικού χασάπη με τη χρυσή καρδιά κέρδισε την αγάπη του κοινού. Όταν ένα χρόνο αργότερα η εταιρία των Μπαρτ Λάνκαστερ και Χάρολντ Χεχτ αγόρασε τα δικαιώματα της τηλεταινίας, ο Στάιγκερ, αποφάσισε να μην επαναλάβει στη μεγάλη οθόνη, το ρόλο που τον είχε κάνει διάσημο φοβούμενος την ταύτιση με τον κεντρικό ήρωα. Άλλος ένας από τους λόγους που αρνήθηκε να αναλάβει το ρόλο, ήταν το γεγονός ότι έπρεπε να υπογράψει επταετές συμβόλαιο με την εταιρία του Λάνκαστερ. Η ταινία προβλήθηκε τελικά το 1955, με τίτλο Μάρτι (Marty) και πρωταγωνιστή τον Έρνεστ Μποργκνάιν, ο οποίος βραβεύτηκε με Όσκαρ Α' Ανδρικού Ρόλου για την ερμηνεία του. Ο Στάιγκερ δε μετάνιωσε ποτέ το γεγονός ότι δεν ερμήνευσε το ρόλο. 

Ο Στάιγκερ έκανε την πρώτη του κινηματογραφική εμφάνιση το 1951 στην ταινία του Φρεντ Τσίνεμαν Τερέζα (Teresa) και τρία χρόνια αργότερα εμφανίστηκε στην ταινία του Ελία Καζάν Το λιμάνι της αγωνίας (On the Waterfront, 1954) στο ρόλο του αδελφού του Μάρλον Μπράντο, Τσάρλι Μαλόι, έναν ρόλο που του χάρισε την πρώτη του υποψηφιότητα για Όσκαρ Β' Ανδρικού Ρόλου. Ακολούθησε ο ρόλος του Τζαντ Φράι το 1955 στο μιούζικαλ σκηνοθεσίας Φρεντ Τσίνεμαν Οκλαχόμα (Oklahoma!). Συνέχισε τις κινηματογραφικές του εμφανίσεις κατά τη διάρκεια της δεκαετίας του '50 σε δευτερεύοντες κυρίως ρόλους, όπως εκείνος του διοργανωτή στημένων αγώνων πυγμαχίας στην ταινία του 1956 Έπεσαν σκληρά (The Harder They Fall) στο πλευρό του Χάμφρεϊ Μπόγκαρτ. Όμως ήταν ο ρόλος του στην ταινία Αλ Καπόνε (Al Capone, 1959), όπου ερμήνευσε τον γκάνγκστερ της δεκαετίας του '20 που τον καθιέρωσε. Ακολούθησαν αξιόλογες ερμηνείες στην ταινία του Σίντνεϊ Λουμέτ Ο ενεχυροδανειστής (The Pawnbroker, 1964) όπου υποδύθηκε έναν Εβραίο, επιζήσαντα του Ολοκαυτώματος που προσπαθεί να προσαρμοστεί στη ζωή στη Νέα Υόρκη και στην κωμωδία του Τόνι Ρίτσαρντσον Να ζήσει ο μακαρίτης (The Loved One, 1965) Ο ρόλος του στην ταινία Ο Ενεχυροδανειστής (The Pawnbroker) του χάρισε την πρώτη υποψηφιότητα για Όσκαρ Α' Ανδρικού Ρόλου. Το 1965 εμφανίστηκε στην επική υπερπαραγωγή του Ντέιβιντ Λιν Δόκτωρ Ζιβάγκο (Doctor Zhivago) στο πλευρό των Ομάρ Σαρίφ και Τζούλι Κρίστι. Ο Στάιγκερ ήταν ο μοναδικός Αμερικανός ηθοποιός στην ταινία και φοβόταν ότι η ερμηνεία του θα επισκιαζόταν από εκείνες των μεγαθηρίων του αγγλικού θεάτρου και κινηματογράφου Ραλφ Ρίτσαρντσον και Άλεκ Γκίνες που επίσης συμμετείχαν στην ταινία. Η ερμηνεία του έλαβε όμως καλές κριτικές κι ο ηθοποιός έγινε πολύ φίλος με τον Άγγλο ηθοποιό Τομ Κόρτνεϊ που υποδυόταν τον Πάσα Αντίποβ. Οι δυο τους παρέμειναν φίλοι μέχρι και τον θάνατο του Στάιγκερ. 

Το 1967 συμπρωταγωνίστησε με τον Σίντνεϊ Πουατιέ στην ταινία του 1967 Ιστορία ενός εγκλήματος (In the Heat of the Night). Ο ρόλος του ρατσιστή αστυνομικού Μπιλ Γκίλεσπι, που καταφέρνει να ξεπεράσει τις προκαταλήψεις του του χάρισε το Όσκαρ Α' Ανδρικού Ρόλου, ενώ η ταινία βραβεύτηκε με Όσκαρ Καλύτερης Ταινίας. Την επόμενη χρονιά εμφανίστηκε πλάι στους Τζορτζ Σίγκαλ και Λι Ρέμικ στο θρίλερ Κυνηγώντας τον δολοφόνο (No Way to Treat a Lady) όπου υποδύθηκε έναν κατά συρροή δολοφόνο, καθώς και στην ταινία Ο λοχίας (The Sergeant) στο ρόλο ενός αξιωματικού που προσπαθεί να αποκρύψει τις ομοφυλοφιλικές του προτιμήσεις. Πρωταγωνίστησε, επίσης, στην ταινία Ο εικονογραφημένος άνθρωπος (The Illustrated Man) του 1969.

Κατά τη δεκαετία του '70 συμμετείχε τόσο σε τηλεοπτικές όσο και σε ευρωπαϊκές παραγωγές σκηνοθετών όπως ο Φράνκο Τζεφιρέλι, ο Φραντσέσκο Ρόζι, ο Σέρτζιο Λεόνε και ο Κλοντ Σαμπρόλ. Υποδύθηκε με επιτυχία τον Μέγα Ναπολέοντα στην ταινία του Σεργκέι Μπόρνταρτσουκ Βατερλώ (Waterloo) το 1970, τον Μπενίτο Μουσολίνι στην ταινία Μουσολίνι: Η τιμωρία και το τέλος ενός δικτάτορα (Mussolini: Ultimo atto, 1974) τον ηθοποιό Γουίλιαμ Σ. Φιλντς στην τηλεταινία W.C. Fields and Me, τον Πόντιο Πιλάτο στη μίνι σειρά του Τζεφφιρέλλι Ο Ιησούς από τη Ναζαρέτ (Jesus of Nazareth, 1977) και τον Αμερικανό λοχαγό Μπιλ Τίλχαμ στην ταινία Η πιο άγρια συμμορία της Δύσης (Cattle Annie and Little Britches, 1981). Η συμμετοχή του σε ιταλικές ταινίες περιλαμβάνουν τις: Λάκι Λουτσιάνο (Lucky Luciano, 1974) σε σκηνοθεσία Φραντσέσκο Ρόζι και Κάτω τα κεφάλια! (Giù la testa, 1971) του Σέρτζιο Λεόνε. Το 1975 συμπρωταγωνίστησε με τη Ρόμι Σνάιντερ στην ταινία του Κλοντ Σαμπρόλ Αθώοι με βρώμικα χέρια (Les innocents aux mains sales). Ο ηθοποιός δήλωσε ότι η χειρότερη επιλογή που έκανε στην καριέρα του, ήταν η κίνησή του να απορρίψει το ρόλο του στρατηγού Τζορτζ Σμιθ Πάττον στην ταινία του 1970 Πάττον, ο θρύλος της Νορμανδίας (Patton). Ο ηθοποιός θεωρούσε ότι η ταινία εξυμνούσε τον πόλεμο και γι' αυτό επέλεξε να απέχει. Ο Τζορτζ Σι Σκοτ που ερμήνευσε τον αμφιλεγόμενο στρατηγό βραβεύτηκε με Όσκαρ Α' Ανδρικού Ρόλου. 

Τη δεκαετία του '90 ενώ οι καριέρα του είχε αρχίσει να φθίνει ανέλαβε ρόλους καρατερίστα στις ταινίες Οι σπεσιαλίστες (The Specialist, 1994) και Οι Αρειανοί επιτίθενται! (Mars Attacks!, 1996). Το 1999 συμμετείχε στην ταινία Τυφώνας: Η αληθινή ιστορία (Hurricane) πλάι στον Ντένζελ Ουάσινγκτον, η ταινία αυτή σηματοδότησε τη δεύτερή του συνεργασία με το σκηνοθέτη Νόρμαν Τζούισον που τον είχε σκηνοθετήσει στην ταινία που του χάρισε το Όσκαρ Η Ιστορία ενός εγκλήματος.

 Προσωπική ζωή 
Ο Ροντ Στάιγκερ νυμφεύτηκε πέντε φορές. Σύζυγοί του υπήρξαν η ηθοποιός Σάλι Γκρέισι (1952-1958), η ηθοποιός Κλερ Μπλουμ (1959-1969), η Σέρι Νέλσον (1973-1979), η Πόλα Έλις (1986-1997) και η ηθοποιός Τζόαν Μπένεντικτ Στάιγκερ. Απέκτησε δυο παιδιά: την τραγουδίστρια της λυρικής Αν Στάιγκερ από το γάμο του με την Κλερ Μπλουμ και τον Μάικλ Στάιγκερ από το γάμο του με την Πόλα Έλις.
 Θάνατος 
Ο ηθοποιός απεβίωσε στις 9 Ιουλίου του 2002 από πνευμονία, επιπλοκή εγχείρησης στην οποία υπεβλήθη για την αφαίρεση πολύποδα από την χοληδόχο κύστη10 July 2002 "Rod Steiger" The Guardian.. Τελευταία του εμφάνιση ήταν στη μίνι σειρά A Month of Sundays. 

 Φιλμογραφία 
+ΈτοςΠρωτότυπος τίτλοςΤίτλος στα ελληνικάΡόλοςΔεκαετία 19501951TeresaΤερέζαΦρανκ1954On the WaterfrontΤο λιμάνι της αγωνίαςΤσάρλι Μαλόι1955The Big KnifeΆγγελοι με ματωμένα χέριαΣτάνλεϊ ΓουλφOklahoma!ΟκλαχόμαΤζαντ ΦράιThe Court-Martial of Billy MitchellΜε καταδίκασαν να σιωπήσωΆλαν Γκίγιον1956JubalΠίνκι ΠίνκαμThe Harder They FallΈπεσαν σκληράΝικ ΜπένκοBack from EternityΟ δολοφόνος αποφασίζειΒάσκελ1957Run of the ArrowΗ τελευταία σφαίρα του πολέμουΟμίραAcross the BridgeΟ Φαντομάς των δύο ηπείρωνΚαρλ ΣάφνερThe Unholy WifeΈνα τέλειο έγκλημαΠολ Χότσεν1958Cry Terror!24 ώρες αγωνίαςΠολ Χόπλιν1959Al CaponeΑλ ΚαπόνεΔεκαετία 19601960Seven ThievesΤο συνδικάτο των 7Πολ Μέισον1961The MarkΟ ανακριτήςδρ ΜακνάλιAn einem Freitag um halb zwölfΟ διαρρήκτηςΦρανκ Μόργκαν196213 West StreetΜονομαχία με το FBIΠιτ ΚολέσκιConvicts 4Οι συνωμόται του κελιού 12ΤίπτοουζThe Longest DayΗ πιο μεγάλη μέρα του πολέμουδιοικητής αντιτορπιλικού1963Le mani sulla cittàΤα χέρια πάνω από την πόληΕντοάρντο Νοτόλα1964The PawnbrokerΟ ενεχυροδανειστήςΣολ ΝάζερμανGli indifferentiΟι αδιάφοροιΛέο1965E venne un uomoΚαι ήρθε ένας άνθρωποςπάπας Ιωάννης ΚΓ΄The Loved OneΝα ζήσει ο μακαρίτηςκύριος ΤζόιμποϊDoctor ZhivagoΔόκτωρ ΖιβάγκοΚομαρόφσκι1967In the Heat of the NightΙστορία ενός εγκλήματοςΜπιλ ΓκιλέσπιLa ragazza e il generaleΤο κορίτσι και ο στρατηγόςστρατηγός1968No Way to Treat a LadyΚυνηγώντας τον δολοφόνοΚρίστοφερ ΓκιλThe SergeantΟ λοχίαςΆλμπερτ Κάλαν1969The Illustrated ManΟ στιγματισμένοςΚαρλThree Into Two Won't GoΣτους δύο τρίτος δεν χωρείΣτιβ ΧάουαρντΔεκαετία 19701970WaterlooΒατερλόΝαπολέων Βοναπάρτης1971Giù la testaΚάτω τα κεφάλιαΧουάν ΜιράνταHappy Birthday, Wanda JuneΧάρολντ Ράιαν1973Lolly-Madonna XXXΛέιμπαν ΦέδερGli eroiΉρωες στην ΚόλασηΓκένθερ φον ΛουτςLucky LucianoΤζιν Τζανίνι1974Mussolini ultimo attoΜουσολίνι - Η τιμωρία και το τέλος ενός δικτάτοραΜπενίτο Μουσολίνι1975Les innocents aux mains salesΑθώοι με βρώμικα χέριαΛουίHennessyΚομάντος εκτός νόμουΝάιαλ Χένεσι1976W.C. Fields and MeΦιλντς1977Jesus of NazarethΟ Ιησούς από τη ΝαζαρέτΠόντιος Πιλάτος1978F·I·S·TΠυγμήγερουσιαστής Μάντισον1979Portrait of a HitmanΤο κλαμπ των δολοφόνωνΜαξ ΑντρεότιLove and BulletsΟ αρχιεκτελεστήςΤζο ΜπομπόσαSteiner - Das Eiserne Kreuz, 2. TeilΗ συνωμοσία των στρατηγώνστρατηγός ΓουέμπστερThe Amityville HorrorΤη νύχτα που γεννήθηκε ο τρόμοςπατήρ ΝτιλέινιWolf LakeΗ συνωμοσία των λύκωνΤσάρλιKlondike FeverΣόαπι ΣμιθΔεκαετία 19801980The Lucky Starσυνταγματάρχης ΓκλουκCattle Annie and Little BritchesΗ πιο άγρια συμμορία της ΔύσηςΤίλγκαμLion of the DesertΤο λιοντάρι της ερήμουΜπενίτο Μουσολίνι1981The ChosenΡεμμπ Σόντερς1982Der ZauberbergΜυνχέερ Πέπερκορν1984The Naked FaceΗ μάσκα του δολοφόνουΜαγκρίβιThe Glory BoysΚρίσιμη μέρακαθηγητής Ντέιβιντ Σόκαρεφ1987The KindredΟ συγγενικός κύκλοςδρ Φίλιπ ΛόιντAmerican GothicπατέραςCatch the HeatΣκληροτράχηλη αστυνομικίναΤζέισον Χάνιμπαλ1989The January ManΟ άνθρωπος του ΓενάρηΊμον ΦλινPassion and Paradiseσερ Χάρι ΌουκςDjavolji rajΜάρτινTennessee Nightsδικαστής ΠρέσκοτΔεκαετία 19901990Men of RespectΟι κυρίαρχοι του εγκλήματοςΤσάρλι Νταμίκο1991The Ballad of the Sad Cafeαιδεσιμότατος ΓουίλινGuilty as ChargedΚάλινIn the Line of Duty: Manhunt in the DakotasΑνθρώπινο μίσοςΓκόρντον Καλ1992The PlayerΟ παίκτηςΡοντ ΣτάιγκερLincolnΟδυσσεύς Γκραντ1993Tales of the CityΙστορίες της πόληςβιβλιοπώληςThe NeighborΑγκαλιά με τον τρόμοδρ Μάιρον Χατς1994The Last TattooΟι συνωμότεςστρατηγός Φρανκ ΖέινThe SpecialistΟι σπεσιαλίστεςΤζο ΛίονTous les jours dimancheΜπέντζαμιν1996Livers Ain't CheapΒίκτορCarpoolΤο μποτιλιάρισμακύριος ΧάμερμανCaptain Nuke and the Bomber BoysΟ κάπτεν Νουκ και τα παιδιά της βόμβαςπρόεδροςShilohΟ φίλος μου ο ΣίλοχΝτοκ ΓουόλαςMars Attacks!Οι Αρειανοί επιτίθενταιστρατηγός Ντέκερ1997Truth or Consequences, N.M.Αλήθεια ή συνέπειεςΤόνι ΒάγκοIncognitoΜίλτον Α. ΝτόνοβανThe KidΧάρι Σλόουν1998Animals with the TollkeeperΦοντίναModern VampiresΜοντέρνοι βρικόλακεςδρ Φρέντερικ βαν ΧέλσινγκLegacyΖώνη πυρόςΣάντλερ1999Shiloh 2: Shiloh SeasonΣίλοχ 2: Η αυτοθυσίαΝτοκ ΓουόλαςCypress EdgeΣτην κόψη του ξυραφιούΓούντροου ΜακάμονCrazy in AlabamaΤο καλοκαίρι της ελευθερίαςδικαστής ΜιντThe HurricaneΤυφώνας: Η αληθινή ιστορίαδικαστής ΣάροκινEnd of DaysΤο τέλος του κόσμουπατήρ ΚόβακΔεκαετία 20002000The Last ProducerΣέρι Γκανς2001The Flying DutchmanΟ ιπτάμενος ΟλλανδόςΜπενLightmakerβασιλιάς ΌσοA Month of SundaysΤσάρλι ΜακέιμπThe Hollywood SignΑπληστίαΦλόιντ Μπένσον2002Poolhall JunkiesΟι επαγγελματίεςΝικ

 Παραπομπές 

 Εξωτερικοί σύνδεσμοι 
 Ροντ Στάιγκερ , σελίδα στον ιστότοπο Cine.gr .

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)